NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2018-02-02):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Pýtam sa, či sa chce niekto prihlásiť ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem rozpravu k tomuto bodu zároveň za skončenú a prerušujem rokovanie o tomto bode programu. Teraz dokončíme rozpravu k tomu prvému bodu pána ministra k návrhu zákona o prevádzke vozidiel v cestnej premávke. Tam bol prihlásený pán poslanec Ivan. (Reakcia poslanca.) Dve minútky. Všeobecný súhlas, počkáme dve minúty? (Súhlasná reakcia pléna.) Ďakujem veľmi pekne. Dvojminútová prestávka. (Krátka prestávka.) (Po prestávke.)
Matovič, Igor, poslanec NR SR (2013-03-14):
Tak začnem od konca, lebo potom si to lepšie ľudia pamätajú. Ďuro Miškov, hovoríš, že mal som jedinečnú možnosť vypovedať. Vieš, ale ja som jediný v tejto sále, ktorý mal odvahu ísť na detektor a odpovedať na otázku, či... (Smiech v sále.) Môžete sa všetci zbabelci smiať, koľko sa vám to páči. Pani Vášáryová, vy by ste tú odvahu nemali, lebo viete, prečo by ste ju nemali. Čiže, ešte raz, ja som jediný v tejto sále, a bez problémov to spravím kedykoľvek, odpovedal na otázku, Juraj, aj ty sa môžeš smiať a nebudem ti hovoriť to, čo pani Vášáryovej, ktorý nabral tú odvahu a zodpovedal túto otázku, či niekedy dostal ponuku na relevantný úplatok. To som ti zodpovedal týmto. Peter Pollák bol vyžiadaný stranou SMER a obávam sa... (Smiech v sále.) Smejte sa, koľko chcete. A obávam sa, ak by sme sa na Petrovi Pollákovi nedohodli, nebude rómska reforma, bohužiaľ. Čiže, Dano Krajcer a Martin Poliačik, hovoríte, že napomáhame strane SMER. Vy si nepripadáte trápne, že dnes nominujete tretíkrát človeka, o ktorom vám dvakrát poslanci strany SMER povedali, že je neakceptovateľný? Tak myslím si, že nemá to žiadny zmysel. Takže zároveň chcem povedať tým, že nepôjdeme voliť. Zrejme viacerí sme slobodní, každý sa rozhodne, ako chce. Krysy z opozície, ktoré doteraz tvárili sa pred kamerami, že podporujú spoločného opozičného kandidáta, dnes môžu so slobodným svedomím hlasovať zaňho. (Reakcia z pléna.) Áno, pán Přidal, k vám hovorím. Aký orgán hovorí o obsadení našej kandidátky? Určite lepší ako ten, ktorý vybral vás na kandidátku, pán Přidal, lebo inak určite by ste neprešli. Pán Mikloško, Beppe Grillo dokázal, že treba veriť obyčajným ľuďom. A ja si myslím, že raz táto doba nastane na Slovensku. A či sa vám to všetkým páči alebo nie, opakujem to, čo bolo na tom plagáte, stranícke nominácie sú korupcia. Stranícke nominácie sú korupcia ako vyšitá. A toto rozožiera Slovenskú republiku.
Nemec, Richard, poslanec NR SR (2022-10-05):
Pardon, tá mantra, ktorá vás valcuje vašou odbornosťou, je až zarážajúca. Ďakujem.
Stančík, Andrej, poslanec NR SR (2022-05-25):
Ďakujem. Vážený pán predsedajúci, kolegyne, kolegovia, dovoľte mi, ako určenému spravodajcovi, predniesť spoločnú správu výborov Národnej rady o prerokovaní návrhu poslancov Národnej rady Slovenskej republiky Milana Vetráka, Milana Laurenčíka a Jozefa Pročka na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v druhom čítaní. Národná rada Slovenskej republiky uznesením č. 100... (ruch v sále), poprosím kolegov, ktorí sa potrebujú porozprávať, aby opustili sálu. Národná rada uznesením č. 1116 z 25. novembra 2021 pridelila predmetný návrh zákona na prerokovanie týmto výborom: ústavnoprávnemu výboru, výboru pre verejnú správu a regionálny rozvoj a zahraničnému výboru. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: ústavnoprávny výbor uznesením č. 442 z 27. januára 2022, výbor pre verejnú správu a regionálny rozvoj uznesením č. 128 z 27. januára 2022 a zahraničný výbor uznesením č. 71 z 1. februára 2022. Z uznesení výborov Národnej rady nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov odporúča Národnej rade návrh zákona schváliť. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady v druhom čítaní bola schválená uznesením zahraničného výboru č. 72 z 1. februára 2022. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení rokovacieho poriadku. Ďakujem, skončil som, prosím, otvorte rozpravu.
Bugár, Béla, podpredseda NR SR (2017-06-21):
Ďakujem. Prosím, aby ste zaujali miesto určené pre navrhovateľov. Teraz dávam slovo pani predsedníčke výboru pre ľudské práva a národnostné menšiny pani poslankyni Jurinovej, aby informovala Národnú radu o výsledku prerokovania tohto bodu, tejto správy vo výboroch. Nech sa páči.
Laššáková, Jana, podpredsedníčka NR SR (2013-04-16):
Ďalším prihláseným do rozpravy je pán poslanec Novotný, nevidím ho tu, stráca poradie. Pán poslanec Jozef Mikuš, tiež ho tu nevidím. Nech sa páči, pán poslanec Kvasnička.
Nováková, Alena, poslankyňa NR SR (2024-04-18):
Ďakujem za slovo. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ľ. Mušková, poslankyňa: (2008-04-09):
Ja som sa chcela spýtať pána poslanca, ktorý hovoril o tom, že dnešná koalícia posiela opozičných poslancov do väzenia. Mala by som tri otázky: Ktorý opozičný politik bol poslaný do väzenia? Ktorému opozičnému politikovi boli kukláčmi vyhodené vchodové dvere do vzduchu na jeho vlastnom dome? A koľko novinárov bolo internovaných na niektorom poschodí a potom vyhodených z verejnoprávnych médií? A ešte napriek tomu ešte štvrtú, čo je to „ochočiť“? (Smiech v sále.)
Mierna, Anna, poslankyňa NR SR (2021-12-02):
Vážený pán predsedajúci, predseda Národnej rady Slovenskej republiky svojím rozhodnutím č. 832 z 1. decembra 2021 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby covid-19 v znení neskorších predpisov, tlač 807, na prerokovanie výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu budeme informovať Národnú radu Slovenskej republiky. Výbor pre financie a rozpočet prerokoval tento návrh vlády na skrátené legislatívne konanie na svojej 70. schôdzi 1. decembra 2021 a prijal k nemu uznesenie č. 270, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa dopĺňa zákon č. 67/2020 o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby covid-19 v znení neskorších predpisov. Je to tlač 808 v skrátenom legislatívnom konaní na jej 51. schôdzi. Vážený pán predsedajúci, prosím, otvorte rozpravu. Ďakujem, nech sa páči, pán minister.
Glváč, Martin, podpredseda NR SR (2019-06-27):
Poslanec Bernaťák.
Blaha, Ľuboš, podpredseda NR SR (2023-12-18):
Á, kabát sa našiel, výborne. Tak. Ani nebolo treba hlasovať, gratulujem. Takže k pánovi Pročkovi rozhodne nedáme hlasovať, k pánovi Hlinovi o kabáte takisto nie. Skúsime teraz trošku vážnejšie. Takže, pán Lackovič Marek, vás poprosím, pán poslanec, aby ste dali faktickú poznámku, nech sa páči.
Nicholsonová, Lucia, poslankyňa NR SR (2012-06-19):
Tlače č. 86 a 88, sú to body 34 a 35, ako hovoril pán predseda. (Reakcia z pléna.) Nie? Tak potom v novom programe je to asi tak.
Bugár, Béla, podpredseda NR SR (2018-02-08):
Pán minister, máte dve minúty na reakciu.
Kazda, Radovan, poslanec NR SR (2021-07-02):
Pán predsedajúci, keďže sme hlasovali o pozmeňujúcom návrhu z rozpravy, odporúčam hlasovať o tom, že predložený návrh zákona prerokujeme v treťom čítaní ihneď.
Žiak, Miroslav, poslanec NR SR (2021-06-17):
Pán predseda, ďakujem veľmi pekne. Ja by som vás chcel poprosiť, pán predseda, keď budete kupovať novú techniku a teda aj nové mikrofóny, ja by som poprosil výsostne pre pána Suju taký s tlmičom, lebo má... (Prerušenie vystúpenia predsedajúcim.)
Makúch, Jozef, guvernér Národnej banky Slovenska (2015-07-02):
Vážená pani predsedajúca, vážené panie poslankyne, páni poslanci, milé dámy, páni. V súlade s ustanoveniami čl. 3 ods. 2 ústavného zákona o rozpočtovej zodpovednosti predkladám Národnej rade Slovenskej republiky návrh na voľbu novej členky Rady pre rozpočtovú zodpovednosť. Za novú členku Rady pre rozpočtovú zodpovednosť navrhujem zvoliť prof. Ing. Anettu Čaplánovú, PhD., ktorá je profesorkou v odbore ekonomická teória a dlhodobo vykonáva pedagogickú činnosť a ďalšie odborné činnosti v oblasti makroekonómie. Publikovala 170 prác, z toho 48 v zahraničí, na ktoré bolo 383 ohlasov, z toho 99 zo zahraničia. Spolupracovala s uznávanými zahraničnými univerzitami, zúčastnila sa početných študijných a výskumných pobytov v zahraničí. Ako najvýznamnejšie môžem uviesť: Oklahomská štátna univerzita, šesť týždňov v roku 1996, 2012, 2013, trojtýždňové pobyty, 2008, výskumný pobyt v mesiacoch február až máj, ďalej Medzinárodné centrum pre ekonomický výskum Turín, štvormesačný výskumný pobyt, 1998, Medzinárodný menový fond Washington, šesťtýždňový výskumný pobyt, Univerzita Antverpy, ´93, máj až júl, intenzívny pobyt študijný, manažérska ekonómia, diplom o absolvovaní, a potom na vyžiadanie v rokoch 2002, 2004, 2006, 2007 krátkodobé prednáškové pobyty, Univerzita Tilburg, intenzívny program štúdium ekonomickej teórie, január až apríl, diplom s vyznamenaním, Univerzita BAS, 1994 až 1997 a 2001 až 2003 viacero dvoj- až štvortýždňových výskumných pobytov, Lósanská štátna univerzita, trojtýždňový výskumný pobyt. V roku 2013 bola nominovaná v ankete Slovenka roka v oblasti veda a výskum. V súčasnosti pani profesorka Čaplánova je pedagogicky činná predovšetkým na Národohospodárskej fakulte Ekonomickej univerzity v Bratislave. Navrhovaná kandidátka spĺňa ústavným zákonom určené kritériá, predpoklady a podmienky pre zvolenie a výkon funkcie člena Rady pre rozpočtovú zodpovednosť. Zároveň si vám dovolím, vážená pani predsedajúca, vážené pani poslankyne, páni poslanci, odporučiť, aby ste podporili zvolenie navrhovanej kandidátky za novú členku Rady pre rozpočtovú zodpovednosť. Ďakujem pekne.
Kučerová, Viera, poslankyňa NR SR (2014-10-21):
Týmto sme hlasovali o všetkých pozmeňujúcich návrhov. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Valášek, Tomáš, poslanec NR SR (2020-11-05):
Vďaka. Výbor pre európske záležitosti sa stretne o dvadsať minút, 12.00, v miestnosti 149 k návrhu štátneho rozpočtu a k novým legislatívnym aktom Európskej únie. Ďakujem.
V. Švidroň, poslanec: (2007-07-03):
No, čo sa týka samosprávnosti, na ktorú poukazujú viacerí diskutujúci aj vy. Skutočne za celú históriu pripomína tá samosprávnosť skôr nejakú odstrašujúcu históriu než čo i len nejakú pseudodemokraciu na mnohých školách, nehovorím, že všade. Systém samosprávy pri konkrétnej hygiene práce, ktorá prevláda, sa vždy autostabilizoval v inej polohe, než to chcel zákonodarca. Takže chýbala tam verejná kontrola, ktorú táto novela teraz dopĺňa k tomu systému riadenia organizácie vysokých škôl aj v personálnej oblasti. Či chceme, či nechceme, jednoducho aj do poslednej chvíle tou históriou tie vzťahy na vysokých školách v akademickom prostredí sú poznačené. To bol demokratický prvok len na papieri. No a jedna z možností, ako toto dať do poriadku, je vytvoriť orgán, ktorý má verejný charakter a myslím, že tak to je dobré. Ono po zvolení sa vždy stráca spätná väzba medzi tým elektorátom a volenými orgánmi a väčšinu času, pokiaľ to fungovalo tak ako doteraz, neboli spätné väzby na kontrolu, spätné väzby opierajúce sa o akademickú obec.
Laššáková, Jana, podpredsedníčka NR SR (2014-06-06):
Ďakujem pekne, pán poslanec. Zaujmite miesto určené pre navrhovateľov a dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Mikulášovi Hubovi. Nech sa páči, pán poslanec.
Blanár, Juraj, podpredseda NR SR (2021-09-30):
Na vaše vystúpenie – jediná faktická poznámka. Pán poslanec Richard Takáč.
Vančo, Branislav, poslanec NR SR (2024-04-30):
Ďakujem, pán predsedajúci. Ďakujem aj za všetky faktické poznámky. Pán poslanec Glück, to je smutné, že neviete, že ktoré sú to paragrafy, lebo to ste mali analyzovať vtedy, keď ste podávali ten návrh. Ale teda v poriadku, môžme potom, môžem vám potom poslať tie paragrafy. Aj keď teda máte aj asistenta možno, aby ste si to mohli vyhľadať. Ale je smutné, že ste to nevedeli, keď ste podávali tento návrh, aké sú to paragrafy. A pani Števulová povedala niečo úplne iné. Dávate to do kontextu, s ktorým ani ona podľa jej reakcií nesúhlasí. Takže dávajte si pozor, prosím, na to, ako interpretujete cudzie, cudzie výroky. No a pán Harabin chodí do televízie, SNS jasne hovorí, že ho nominuje na túto, na túto pozíciu. Dokonca pán Harabin vyhlasuje, že chce byť predsedom Súdnej rady. Takže je úplne relevantné sa tu o tom rozprávať, o ňom, o jeho minulom pôsobení, pretože za daných okolností a vzhľadom na to, o akú toxickú nomináciu ide, je nevyhnutné už v tomto čase úplne na začiatku biť na poplach, aby ste to neschválili. Aby ste s tým nesúhlasili. O to tu celé ide. Vy máte možnosť túto nomináciu zastaviť, a preto vám hovoríme a pripomíname, čo ten človek robil a čo je to za človeka celkovo, aby ste to nepodporili. O nič iné, o nič iné nám v tomto prípade nejde. Ďakujem.
Laurenčík, Milan, podpredseda NR SR (2021-10-21):
Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Do rozpravy sa prihlásil pán navrhovateľ, nech sa páči. (Reakcia navrhovateľa.) Keďže máme iba tri minúty do hlasovania a pán navrhovateľ má rozpravu dlhšiu, tak v tejto chvíli prerušujem rokovanie o tomto bode programu a vyhlasujem trojminútovú prestávku do 17.00 hod., kedy budeme hlasovať. (Prestávka.)
Prostredník, Ondrej, poslanec NR SR (2023-11-15):
Ďakujem pekne, pán predsedajúci. Kolegyňa pani poslankyňa Kleinert vo svojom vystúpení zmienila aj cirkvi. Áno, všetci vieme že otázka financovania cirkví u nás spadá do gescie rezortu kultúry. A priznám sa, že ja si v poslednej dobe stále častejšie kladiem otázku, prečo vlastne uplatňovanie náboženskej slobody na Slovensku je zastrešované kultúrou. Ako keby sa náboženská sloboda, ktorá sa všeobecne všade vníma ako základné ľudské právo a sloboda, u nás radí pod rezort kultúry. Myslím si, že by bolo dobré, keby sme v spolupráci aj s ľuďmi, ktorí sa kultúre venujú, začali uvažovať o tom, či by sme nemali toto, túto tému uplatňovania náboženskej slobody preniesť pod napríklad rezort spravodlivosti, ktorý sa venuje aj ľudským právam. Myslím si, že by to bolo primeranejšie. Pokiaľ ide o samotné financovanie cirkví a náboženských spoločností, je to tiež veľká téma, ktorá si zasluhuje pozornosť. Myslím si, že v spoločnosti už dozrel čas na to, aby sme ten model, ktorý tu de facto bez alebo len s drobnými zmenami funguje od roku 1948, prehodnotili a hľadali moderné spôsoby, ktoré vyhovujú jednak štátu a aj cirkvám. Ďakujem.
Janiš, Stanislav, poslanec NR SR (2010-12-16):
Ďakujem za slovo. Ja som troška rozčarovaný a také maličké upozornenie, že mimoriadnu schôdzu o privatizácii SPP a tieto veci sme tu už mali. Alebo máte v pláne ďalšiu? Ale mám dojem, že dnes rozprávame o diaľniciach, alebo vy ste chceli rozprávať o diaľniciach. Ak máte na mysli tú privatizáciu SPP, že ste tu vraveli vtedy, že nemáte doklady, ktoré sa potom našli v kancelárii štátneho tajomníka. Ak ste rozprávali o tejto, sme tu už tiež mali. Takže skúsme sa vrátiť vecne, vecne k diaľniciam.
Laššáková, Jana, doterajšia podpredsedníčka NR SR (2016-03-23):
Pani poslankyňa Soňa Gaborčáková.
Kadúc, Miroslav, poslanec NR SR (2014-03-25):
Ďakujem za slovo. Pán predseda výboru Číž, ja zopakujem to, čo som hovoril vlastne vo svojom vystúpení. Poviem to aj teraz. A to sa, myslím, zhodneme, že ak existujú pochybnosti o tom, že niekto, že môže byť spáchaný justičný omyl, že má byť, má minister využiť svoje právo podať dovolanie. Hovorím, v poriadku. A my sa pýtame a máme na to právo sa pýtať, aké boli tie skutkové dôvody? Ako to je jednoduchá otázka, na ktorú je jednoduchá odpoveď. Tie dôvody sme stále nepočuli. A môžem povedať, že ja poznám možno niektoré tie stanoviská, úplne nie do detailu, tých ľudí, ktorých ste pomenovali, sú to odborníci, áno. Ale podľa mojich vedomostí nevyskytuje sa tam to, aké boli skutkové okolnosti, prečo bolo podané dovolanie. Ak tam tie skutkové okolnosti sú, prosím vás, pomenujte ich. Naozaj vás o to prosím. Zoberte si tie stanoviská, nájdite mi v tom stanovisku, že pre toto sa podalo dovolanie. Nič iné od vás nechcem. Pomôžete ministrovi, fakt mu pomôžete. A ešte jedna vec. Ak vám naozaj záleží na trojdelení moci a na rovnováhe a konkurencii moci, a ak sa, myslím, zhodneme, že politizácia súdnictva nie je správna, tak nemali by ste hlasovať pri tlači 922, bod 26 za, pretože tam dávame priamo ministra spravodlivosti do Súdnej rady a pri bode 24 my, navrhnuté to je tak, že Súdna rada bude mať menej členov a bude tam osem členov z vládnej strany. Čiže minimálne polovica, inými slovami, my politizujeme Súdnu radu. Úplne opačne, ako hovoríte. Uvidím, ako budete hlasovať. Ak to myslíte úprimne, pôjdete proti, alebo sa zdržíte.
Valocký, Jozef, poslanec NR SR (2014-11-10):
Ďakujem pekne za slovo. Pán predseda, myslím si, že ste správne vo vašom príhovore vystihli a pomenovali správanie a hlavne charakter pána poslanca Lipšica. Mám dojem, že za dva dni tejto schôdze, za dve noci jedine, kto má pravdu v tomto parlamente, je pán poslanec Lipšic a spol. Uvediem príklad: kauza CT Piešťany. Určite má tak zaručené informácie, že už vie, že vývar je tam milión euro, bolo to tu spomínané. My nevieme v kauze CT, aké sú súvislosti, aké sú zmluvy, ako celá transakcia prebiehala. Myslím si, že treba to vyšetriť a potom, pán Lipšic, treba hovoriť o svojej pravde. Pán predseda, ubezpečujem vás, že kauza operačné stoly Fakultnej nemocnice Nitra slúžia pacientom a neboli kúpené z Medical Group. Pán predseda, myslím si, že vaše vystúpenie bolo korektné, slušné. A vás, pán Lipšic, žiadam, aby ste sa pánovi predsedovi parlamentu Pavlovi Paškovi ospravedlnili. Ďakujem.
Luščíková, Darina, poslankyňa NR SR (2024-01-08):
Dobre, teraz. Fajn. Takže ďakujem veľmi pekne za slovo. Ďakujem aj pánovi kolegovi Krúpovi za jeho veľmi podrobnú analýzu predkladanej novely. Pán kolega, ste krásne popísali, aký je skutočný účel tejto novely a prečo nie je v záujme koalície, aby sa vyjadrila odborná verejnosť v štandardnom legislatívnom procese. Je zrejmé, že záchrana vlastných ľudí a ich sloboda je hlavnou motiváciou tejto garnitúry. To je dôvod, prečo vznikol tento mafiánsky balíček. Týmto balíčkom chcú rehabilitovať sami seba. Vieme to dobre veľmi my členovia opozície, a vedia to veľmi dobre aj, samozrejme, členovia koalície. Veď to bolo presne s takýmto úmyslom napísané. Budem však konkrétnejšia. Samotné ministerstvo spravodlivosti potvrdilo, že spoluautorom novely Trestného zákona je Dávid Lindtner, ktorý bol prvým sudcom z korupčných káuz Búrka a Víchrica, na ktorého bola podaná obžaloba prokurátorom špeciálnej prokuratúry. Bývalý predseda Okresného súdu Bratislava III Dávid Lindtner, dnes advokát, spoločník ministra obrany Roberta Kaliňáka v jeho advokátskej kancelárii, sa stal poradcom premiéra Roberta Fica aj ministra spravodlivosti Borisa Suska. Lindtner je teda spoluautorom novely Trestného zákona, ktorým sa menia nielen sadzby trestných činov, ale aj podmienky pre spolupracujúcich obvinených, možnosť znovu otvárať uzavreté dohody o vine a treste a iné. Novela súčasne rieši aj zánik špeciálnej prokuratúry, čo všetci veľmi dobre vieme, a verím, že to nie je jediný spoluautor, u ktorého je takáto osobná motivácia. Mnohí členovia vládnej koalície majú osobné skúsenosti s obvinením a s obžalovaním. A, pán Krúpa, hovorili ste aj o posilnení právomocí sudcov. Takže vieme veľmi dobre, aké korupčné kauzy sú, a vieme, prečo asi sudcovia.
Glváč, Martin, podpredseda NR SR (2017-04-07):
Poprosím vás, buďte ticho!
P. Hrušovský, podpredseda NR SR: (2002-07-11):
(Hlasovanie.) Prítomných je 86 poslancov, za 69, zdržalo sa 16, nehlasoval 1. Návrh sme schválili.
Bugár, Béla, podpredseda NR SR (2010-11-04):
Na vystúpenie pána poslanca s faktickými poznámkami dvaja. Končím možnosť prihlásiť sa s faktickými. Pán poslanec, Viskupič.
Grendel, Gábor, podpredseda NR SR (2021-12-14):
Pán poslanec Ďurica.
Verešová, Anna, poslankyňa NR SR (2017-06-15):
Ďakujem vám za slovo. Vážené dámy, vážené páni, vážení páni, vážený pán pod..., predsedajúci, kolegyňa povedala, že ukážem nejaké tabuľky, ale nemôžem ukázať, ale mám ich tu. Budem z nich čítať. Lepšie by bolo, keby som mohla ukázať tieto tabuľky. Pre chvíľou ste počuli moju kolegyňu, ktorá teda detailne predstavila náš legislatívny návrh zákona o dani z príjmov, ktorým chceme zaviesť progres, progresívne daňové zvýhodnenie rodičov, zamestnaných... (Prerušenie vystúpenia predsedajúcim.)
Zemanová, Anna, poslankyňa NR SR (2020-07-23):
Ďakujem pekne. No, pán exminister, pán poslanec Richter, ja som ako v šoku, že vôbec sa postavíte k takejto, pri takomto bode odvolávanie premiéra Matoviča za rečnícky pult a máte tú odvahu hovoriť o úplne iných veciach, ako sú témou. A hlavne zabudnúť pritom, čo bolo v apríli 2017, kedy ste vy boli predmetom odvolávania v tejto snemovni. Tak ja vám to pripomeniem, pretože o tých veciach ste ako zabudli povedať, že kauza Čistý deň bola tá kauza, pre ktorú ste boli odvolávaný. To bola kauza, kde vlastne boli poškodzované práva detí, kde opakovane a systematicky boli ohrozované práva a právom chránené záujmy maloletých detí, ich život, zdravie a zdravý psychický, fyzický a sociálny vývin. Vašou nečinnosťou dlhodobo, kedy ste vlastne nechceli priznať, že sa tie veci dejú, ste zatajovali a nechali ste deti v rukách ľudí, ktorí nemali a v konečnom dôsledku boli aj odsúdení. Vy ste boli priamym, priamo zodpovedný za tieto stavy. Taktiež vy tu vyčítate našej vláde za tých pár desiatok dní, ktoré sme vo vláde, nejaké sociálne prehrešky. Kritizujete obedy zadarmo, že zrušíme. Váš pohľad na svet, že obedy zadarmo majú byť nejakou sociálnou výchovou ľudí, tak to je naozaj niečo čudné, čo tu z vašich úst... (Prerušenie vystúpenia časomerom.)
Kaník, Ľudovít, poslanec NR SR (2010-08-04):
Ďakujem. Pán poslanec Fico začal tým, že sociálna demokracia bola najviac vystavená dopadom krízy a najviac za ňu niesla následky. Ja by som povedal, že sociálna demokracia tu aj v Európe, ale hlavne socialisti vášho zmýšľania svojím dlhoročným správaním, svojimi dlhoročnými politikami vytvárali dokonalé predpoklady na to, aby krízou boli zasiahnuté mnohé európske krajiny a aby sa vďaka tomu mnohé európske krajiny dostali na pokraj bankrotu. Vaša politika, pán poslanec Fico, Slovensko zatiahla na túto cestu. A keby ešte chvíľu pokračovala, tak by aj Slovensko sa zaradilo ku krajinám, ako sú Grécko, Maďarsko, Portugalsko a ďalšie. Vďaka Bohu, že už táto devastačná politika na Slovensku nemôže pokračovať. (Potlesk.) Vy tvrdíte, že ste sa nevyhovárali. Vy ste sa celý čas vyhovárali. Vyhovárali ste sa na krízu, vyhovárali ste sa na zahraničné monopoly, na reťazce, na DSS-ky. Budovali ste neustále obraz nepriateľa a v kuse ste s niekým bojovali. Nič ste Slovensku neprinášali, akurát čoraz väčší odlev peňazí daňových poplatníkov zo štátneho rozpočtu. Nepreniesli ste ťažkosti na ľudí? A kto niesol ťažkosti krízy, kto niesol ťažkosti keď stratil prácu, čo je tých 400 000 nezamestnaných, čo je rekord na Slovensku, čo sú tie desaťtisíce ľudí, ktorí prišli o príjem počas vášho vládnutia? Kríza? Je to bohapustá výhovorka, pretože všetky vaše opatrenia krízu nezmierňovali, naopak, v mnohom ju zvýrazňovali. Keď nás vyzývate, aby sme nevytvárali falošný obraz o Slovensku. Pán Fico, celá vaša politika ešte z čias vášho opozičného pôsobenia je postavená na vytváraní... (Prerušenie vystúpenia časomerom.)
P. Hrušovský, predseda NR SR: (2004-03-05):
E. Rusnáková, poslankyňa: Ďakujem pekne. K vystúpeniu pána Heribana tri poznámky a na záver jedna súkromná. Je skutočne pravda to, čo povedal, že v Národnej rade je menej poslankýň a vo vláde žiadna žena. Na Slovensku je opačná tendencia ako v ostatných európskych krajinách, kde sa počet žien vo vláde zvyšuje a zvyšuje sa aj počet žien v parlamente. Táto opačná tendencia, na ktorú upozornil, je tendencia, ktorú by si mali politické strany skutočne zvážiť ako isté memento, pretože voličská základňa žien je veľká a určite to nie je nezaujímavá voličská základňa. Ona má totiž svoje vlastné témy, svoje vlastné záujmy. To je moja prvá poznámka. Druhá je, že by bolo dobré v súvislosti s návrhom pána poslanca nehovoriť o kvótach. Pretože to čo navrhol, to nie sú kvóty. Bol by to protiústavný návrh, keby povedal, že navrhuje, aby bolo v parlamente 33% žien a aby to vyplývalo zo zákona. On však navrhuje, aby každý tretí bol iného rodu. Ja si myslím, že v tomto zmysle tento návrh nie je neústavný, len sa snaží o istú pozitívnu diskrimináciu. Tretia poznámka sa týka krajín, ktoré boli ochotné v záujme rovnosti príležitostí niečo obdobné zaviesť. Nemyslím si, že severské krajiny a Belgicko, ktoré vyšlo s týmto modelom, by boli krajiny, ktoré sú nemoderné a ktoré nemajú záujem tento problém riešiť. Niekto ho rieši tým, že pripraví takýto zákon, niekto tým, že apeluje na politické strany. Vadí mi len to, že... (Potlesk.)
Kollár, Boris, predseda NR SR (2022-03-17):
Ďakujem a všetkým ostatným želám dobrú chuť. (Prerušenie rokovania o 12.01 hodine.) (Pokračovanie rokovania o 14.00 hodine.)
Farkašovský, Karol, poslanec NR SR (2018-06-21):
Ďakujem pekne za slovo. Nikto netvrdí, že situácia v RTVS je úplne v poriadku. Samozrejme, sú tam problémy, ale na to je tam legitímne zvolený manažment, aby tieto problémy riešil. Nám politikom neprislúcha zasahovať do manažovania vnútorných vecí RTVS. Skôr ale, pán Budaj, ma trošku prekvapujú tie, neprekvapujú, lebo je to politická rétorika opozície, prekvapujú teda tie silné slová. Hnev ulice sa dvíha proti RTVS. Tak neviem, aký hnev ulice sa dvíha, keď RTVS plní zo zákona svoje povinnosti, ktoré má. A pokiaľ ide o sledovanosť, takisto nejaké väčšie výkyvy nenastávajú. Rovnako ste povedali, že RTVS personálne kolabuje. No nazvime to pravým menom. Odchádza dvanásť ľudí z RTVS a ďalší ostatní normálne, tvorivo, aktívne pracujú. Takže hovoriť o nejakej personálnej, teda kolabovaní personálnom je nenáležité. Rovnako investigatíva. Ubezpečujem vás, že aj výbor pre kultúru a médiá veľmi pozorne sleduje situáciu v RTVS a pod chvíľou sa pýtame riaditeľa Rezníka, ako to vyzerá, ako sa to tam vyvíja a je prísľub daný aj verejne, už je to verejne známa skutočnosť, že v jesennej programovej štruktúre sa objaví znova investigatívna relácia, ktorá bola pozastavená a ktorá bola podrobená analýze a ktorá bola podrobená takému refrešu alebo zmodernizovaniu, ak to chceme tak. Vyčkajme na tie kroky a potom kritizujme, keď je čo kritizovať. Nehovorím, že je všetko v poriadku, ale zase všetko zotierať a miešať sa do záležitostí manažovania inštitúcie je aj pre politikov nenáležité.
Halúz, Milan, poslanec NR SR (2014-10-16):
Ďakujem za slovo. V rozprave vystúpili šiesti poslanci, pán Brocka, pani Jurinová, pán Jurzyca, pán Hlina, pán Mihál, pán Novotný. Páni poslanci Brocka a Jurzyca podali pozmeňujúce a doplňujúce návrhy. Pani predsedajúca, prosím, dajte hlasovať o pozmeňujúcom návrhu z informácie výboru pre sociálne veci.
Grendel, Gábor, poslanec NR SR (2018-03-14):
Ďakujem pekne. Pán predsedajúci, podľa § 73 ods. 3 písm. c) dajte, prosím, hlasovať o tom, že uvedený návrh prerokuje Národná rada v druhom čítaní.
Matovič, Igor, podpredseda vlády a minister financií SR (2022-12-06):
Ja ešte, prepáčte, polminútová iba jedna jediná poznámka vzhľadom na predložený pozmeňujúci návrh, ktorý bol pred chvíľkou predložený. Dnes sme si tu vypočuli kázanie o zodpovednosti voči verejným financiám a viem, že je veľmi populárne a populistické teraz prísť s návrhom, že jasné, samozrejme, DPH v reštauráciách na celý rok na 10 %, ale chcem povedať vopred, že v prípade, ak tento pozmeňujúci návrh prejde, ja budem musieť vzhľadom na to, že zatiaľ neboli prijaté žiadne nové zdroje do našich verejných financií, zatiaľ tá, toto plénum neprijalo žiadne zvýšenie iných daní, z ktorých by sme mohli rozdávať, čiže v prípade, ak tento pozmeňujúci návrh prejde, sťahujem celý návrh zákona. To znamená, nebude znížená DPH v športoviskách a v gastre ani na tri mesiace. Naozaj vás chcem poprosiť, správajme sa voči verejným financiám zodpovedne. (Smiech a potlesk v pléne.)
Glváč, Martin, podpredseda NR SR (2017-09-11):
Prezentujme sa a hlasujme. (Hlasovanie.) Prítomných 142, za 1, proti 122, zdržalo sa 18, nehlasoval 1 poslanec. Konštatujem, že sme predmetný návrh uznesenia neschválili. Prosím o kľud v sále. Pristúpime k hlasovaniu v prvom čítaní o návrhu poslanca Budaja na vydanie zákona, ktorým sa mení zákon č. 309/2009 Z. z. o podpore obnoviteľných zdrojom energie (tlač 586), bod 51 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Karolovi Galekovi, aby hlasovanie uviedol. Nech sa páči. (Hlasovanie o návrhu poslanca Národnej rady Slovenskej republiky Jána Budaja na vydanie zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 586.)
Taraba, Tomáš, poslanec NR SR (2020-09-23):
Ďakujem pekne, pán podpredseda. A preto chcem povedať, že práve z tohoto dôvodu je oveľa jednoduchšie prísť s tým, že urobíme odluku štátu od politických strán. Tu neexistuje žiadna medzinárodná zmluva. Je to absolútne, myslím si, že zníženie, ktoré navrhujeme my v tomto zákone, 50 %, to znamená zo 73 mil. na polovicu, je stále, to sú obrovské peniaze, ktoré by politickým stranám zostali. V prípade povedzme OĽANO z 22 mil., teda v starej mene 660 mil. korún, by to kleslo na 330 miliónov. Ja si neviem predstaviť, že za to sa nedá robiť politika. V prípade dnes napríklad SaS, tých 150 mil., by to kleslo tiež na polovicu. To sú úplne peniaze, ktoré, aspoň takto vieme vyslať signál, že nie sme bezcitní voči tomu, čím slovenská spoločnosť, slovenský národ v tejto ťažkej chvíli a dobe prechádza. Toľko úplne na úvod, to je prvé teda kolo. Nerokovali sme s koalíciou o tomto zákone, pretože doposiaľ rozumiem, že ak nemáme chodiť individuálne za vami a tu vás odchytávať na chodbe alebo neviem, kde máme vystávať pred vašimi klubmi, tak keďže sme v normálnej transparentnej spoločnosti a sme v parlamentnej demokracii, tak práve preto je prvé čítanie. Prvé čítanie znamená, že sa predstaví nejaký ideový zámer pre to, čo sa robí, a keď sa s tým ideovým zámerom koalícia a opozícia zhodne, tak by malo to byť posunuté do druhého čítania, kde sa hľadá politická podpora. A práve preto, ak teda si myslíte alebo ste, rovnako si myslíte, že Slovensko politické strany potrebuje, lebo sme parlamentná demokracia, ale na druhej strane je nepriamo úmerne financovaný tento povedzme stranícky aparát a o to väčšmi v čase, kedy došlo k najväčšiemu historickému výpadu či už daňových príjmov, alebo nárastu deficitu, tak ak si naozaj toto koalícia myslí a nie je vám úplne proste tá antisociálnosť ľahostajná, tak ja nevidím najmenší dôvod, prečo by ste to nemali podporiť. Ak si myslíte, že to urobiť netreba, že treba škrtiť iba ľudí, tak, samozrejme, že podporiť to nepodporíte. Budeme veľmi radi, ak v druhom kole budeme mať tú možnosť čo i len, povedzte nám zoznam, dajte nám zoznam, za kým všetkým treba ísť, pred ktorými dverami treba stáť, ako dlho tam treba stáť, na ktoré dvere treba klopať, zvoniť, my to urobíme len preto, aby sme dosiahli tento spoločný cieľ. Myslím si, že tak ako navrhujeme 50-percentné zníženie príspevkov pre politické strany, je to absolútne, by som povedal, veľkorysý návrh pre to, aby vám zostalo neuveriteľne veľa peňazí na činnosť pre ľudí aj ďalej. Ďakujem veľmi pekne.
Blanár, Juraj, podpredseda NR SR (2023-02-08):
Vyhlasujem všeobecnú rozpravu za uzavretú. Chce záverečné slovo pán navrhovateľ? Áno, nech sa páči.
Pellegrini, Peter, predseda NR SR (2023-12-18):
Pán poslanec Janckulík.
Pročko, Jozef, poslanec NR SR (2023-12-19):
Takže, pán poslanec Hlina, určite si s vami radi sadnú potom, ako sa ten zákon odhlasuje, takže to je super vec, potom si sadnete v tej Viedni na tom letisku a budete počúvať, budete počúvať lietadlá a pozerať sa na veľký bilbord, na ktorom bude napísané: Danko tu už kradne. Povedali ste v úvode, že máte výrokovú imunitu a, pán Hlina, teraz by som vás veľmi, aby ste počúvali teraz, lebo máte výrokovú imunitu, ale pán Baránik má tiež výrokovú imunitu a chce od neho pani sudkyňa obrovské peniaze, takže treba si dávať pozor aj na to, čo poviete. Ja s vami nesúhlasím, že minister musí bývať v interkontinentálnom hoteli, ja si myslím, že minister by mal byť človek, ktorý cíti zodpovednosť aj voči podnikateľom, ktorí sú, ktorí sú niekde na vidieku a ktorí nemajú InterContinental, ale má tam nejaký penziónik malý, takže ja si myslím, že ten minister musí byť pre všetkých. A tá turistika nie je len o interkontinentálnom hoteli, ale je aj o tom že prilákať tých ľudí niekde na salaš k nejakému bačovi, ktorý tam predáva veci, takže ten minister by možno mohol prespať aj na tom salaši možno. Viete, Danko a ich vláda si robia svoj biznis, oni nerobia biznis pre turistiku, to si, to si nemýľte, to, čo keď vám niekto povie, že s vami si sadnem hocikedy, no sadne si s vami, keď mu odsúhlasíte z tých 100 miliónov. A zaujala ma vec, keď ste povedali, že policajti by mali mať právo riešiť opilcov, no policajti majú právo riešiť opilcov, ale sám dobre viem, že aj tu v Bratislave je to problém, pretože je to veľmi chúlostivá téma tam tých ožratých Angličanov riešiť, je to veľmi-veľmi chúlostivé. No a nesúhlasil som ani, že treba dať reklamu vo Viedni na letisku, treba pristupovať k turistickému ruchu na Slovensku komplexne, čo SNS vôbec nerobí.
Puci, Róbert, poslanec NR SR (2015-02-05):
Ďakujem pekne. V rozprave vystúpili deviati páni poslanci, pričom odzneli viaceré procedurálne návrhy. Pán predseda, dajte, prosím, hlasovať o návrhu pánov poslancov Simona a Hubu a pani poslankyne Nicholsonovej vrátiť návrh zákona jeho predkladateľovi, navrhovateľovi na prepracovanie.
Nicholsonová, Lucia, podpredsedníčka NR SR (2016-05-17):
Ďakujeme za vaše vystúpenie, pán poslanec Beblavý, na vaše vystúpenie neevidujem žiadnu faktickú poznámku. Posledným prihláseným v rozprave, ale ústne, je pán poslanec Jurzyca, nech sa páči.
Hrnčiar, Andrej, podpredseda NR SR (2017-04-04):
Takže budeme pokračovať. Procedurálny návrh, pán poslanec Hrnko.
P. Paška, predseda NR SR: (2007-10-19):
Takže poprosím teraz pána poslanca Lipšica s faktickou poznámkou na vystúpenie pani spravodajkyne. Nech sa páči, máte slovo. (Neustály ruch v sále.) Poprosím vás naozaj o pokoj v rokovacej sále.
Pellegrini, Peter, predseda NR SR (2023-11-24):
Pani posla... Pán poslanec Slyško.
M. Číž, podpredseda NR SR: (2007-06-26):
Teraz dávam slovom spoločnému spravodajcovi z výboru pre verejnú správu a regionálny rozvoj pánovi poslancovi Pavlovi Gogovi, aby informoval Národnú radu o výsledku rokovania výborov a odôvodnil návrh a stanoviská gestorského výboru. Pán poslanec, máte slovo.
Antošová, Eva, poslankyňa NR SR (2016-09-12):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2004-04-29):
(Hlasovanie.) Prítomných 111 poslancov, za návrh 90, proti 10, zdržalo sa 11. Konštatujem, že sme schválili vládny návrh novely zákona č. 458/2003 Z. z. o zriadení Špeciálneho súdu a Úradu špeciálnej prokuratúry. Ďakujem pekne.
V. Veteška, podpredseda NR SR: (2003-11-06):
J. Hurban, poslanec: Ďakujem pekne. Vážený pán podpredseda, vážený pán minister, kolegyne a kolegovia, dovoľte mi, aby som vás oboznámil so spoločnou správou výboru pre financie, rozpočet a menu, ústavnoprávneho výboru, výboru pre pôdohospodárstvo, výboru pre verejnú správu, výboru pre sociálne veci a bývanie a výboru pre zdravotníctvo a výboru pre vzdelanie, vedu, šport a mládež, kultúru a médiá o výsledku prerokovania vládneho návrhu zákona, ktorým sa mení a dopĺňa zákon č. 446/2001 Z. z. o majetku vyšších územných celkov v druhom čítaní. Tento materiál máte k dispozícii ako tlač č. 319 a správu ako tlač č. 319a. Odporúčania pre Národnú radu. Návrh schváliť: výbor pre sociálne veci a bývanie, výbor pre vzdelanie, vedu, šport a mládež, kultúru a médiá a výbor pre zdravotníctvo. Odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie, rozpočet a menu, ústavnoprávny výbor a výbor pre pôdohospodárstvo a ďalej výbor pre verejnú správu neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Celkove ide o osem pozmeňujúcich a doplňujúcich návrhov, ktoré sú uvedené pod bodmi 1 až 8 spoločnej správy. Gestorský výbor na základe prerokovania odporúča Národnej rade návrh zákona schváliť s pozmeňujúcimi a doplňujúcimi návrhmi, tak ako sú uvedené v spoločnej správe. Poveril poslanca Jozefa Hurbana za spoločného spravodajcu a zároveň ma poveril predniesť túto spoločnú správu na schôdzi Národnej rady a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnej správe ihneď po ukončení rozpravy k nej. Pán podpredseda, skončil som, môžete otvoriť rozpravu.
Kmec, Stanislav, poslanec NR SR (2019-02-08):
Zápisnica o výsledku tajného hlasovania o návrhu na voľbu člena Správnej rady Tlačovej agentúry Slovenskej republiky v oblasti ekonómie, ktoré sa konalo 7. februára 2019. Na tajné hlasovanie o návrhu na voľbu člena Správnej rady Tlačovej agentúry Slovenskej republiky v oblasti ekonómie bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Správnej rady Tlačovej agentúry Slovenskej republiky v oblasti ekonómie všetci poslanci odovzdali hlasovacie lístky. Zo 132 odovzdaných hlasovacích lístkov boli 4 neplatné a 128 platných. Podľa platných hlasovacích lístkov overovatelia zistili, že za - Peter Abrahám: hlasovalo za 29 poslancov, proti 73, zdržalo sa 26 poslancov, - Vladimír Bačišin: hlasovalo za 5 poslancov, proti 82, zdržalo sa 41 poslancov, - Anna Klimíková: hlasovalo za 0 poslancov, proti 85, zdržalo sa hlasovania 43, - Peter Mestický: hlasovalo za 67 poslancov, proti 33, zdržalo sa hlasovania 28 poslancov. Na voľbu člena Správnej rady Tlačovej agentúry Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Správnej rady Tlačovej agentúry Slovenskej republiky v oblasti ekonómie zvolený Peter Mestický. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Susko, Boris, poslanec NR SR (2023-06-14):
Ďakujem pekne všetkým za faktické poznámky. Ja by som zareagoval len na dve, respektíve dve oblasti. Jedna je na pána poslanca Stančíka. Áno, máte pravdu, parlament dáva legitimitu úradníckej vláde, len prečo má parlament dať legitimitu vláde, ktorú sama zostavila pani prezidentka bez konzultácie s parlamentnými stranami, ako mi je jasné. Keby pani prezidentka sa rozhodla ísť štandardnou demokratickou cestou a konzultovala by s parlamentnými politickými stranami, kto a ako má vyzerať úradnícka vláda, potom má nárok táto úradnícka vláda na to, aby získala v parlamente dôveru. V opačnom prípade ako nie je dôvod na to, aby parlamentné strany, ktoré vzišli z demokratických volieb a ktoré do vzniku a kreovania takejto úradníckej vlády, akú tu máme, nemohli ani jedno slovo povedať, tak naozaj nevidím dôvod, prečo by mala takejto vláde, prečo by mal takejto vláde parlament vyslovovať dôveru. A k tej otázke dezinformácií, ja som už vo svojom vystúpení povedal, zopakujem to, ja kvitujem a myslím si, že je správne, že v programovom vyhlásení vlády, a vláda to má ako prioritu, je rozvíjať kritické myslenie občanov, len s tým priamo je v rozpore to, čo je napísané na ďalších stranách programového vyhlásenia vlády, kde prioritou vlády je boj s hoaxami a s dezinformáciami, pričom, ako ste správne povedali niektorí kolegovia, tak až v čase sa ukáže, čo je informácia, čo bola pravda a čo je dezinformácia. Čiže kto má ten patent na pravdu v reálnom čase? Ako teda som citoval rímskeho satirika: Kto bude strážiť strážcov samotných? Toto je otázka, na ktorú by sme mali myslieť, a nemali by sme podceňovať občanov Slovenskej republiky, ktorí môžu čerpať z rôznych zdrojov a urobiť si na veci vlastný názor. A myslím si, že občania sú dosť spôsobilí a vzdelaní na to, aby si vedeli na veci urobiť vlastný názor. Ďakujem pekne.
Šipoš, Michal, poslanec NR SR (2023-02-02):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Kyselica, Lukáš, poslanec NR SR (2023-05-10):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Pčolinský, Peter, podpredseda NR SR (2022-12-06):
Džordži! (Pobavenie v pléne.)
Szőllős, Ján poslanec NR SR (2020-11-25):
Vážený pán predsedajúci, vážené panie poslankyne, vážení páni poslanci, v rozprave nevystúpil žiaden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Kondrót, poslanec: (2006-08-02):
A ako som vás tak počúval, ako ste sa tým kvázi  úprimným tónom vyjadrovali k programovému vyhláseniu vlády, keby som, pán poslanec, voči vám už dávno nestratil aj tú poslednú štipku dôvery, tak by som vás takmer požiadal, aby ste nám to programové vyhlásenie napísali Vy. Ďakujem.
Nicholsonová, Lucia, podpredsedníčka NR SR (2016-04-27):
Pán poslanec Kresák.
Hrnčiar, Andrej, podpredseda NR SR (2017-12-13):
(Hlasovanie.) Prítomných 139, za 33, proti 17, zdržalo sa 88, 1 nehlasoval. Konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať hlasovaním v prvom čítaní o návrhu poslankýň Petrík a Zimenovej na vydanie zákona o poskytovaní služby starostlivosti o deti v detských skupinách, tlač 787, bod 75 schváleného programu. Spravodajcom je člen výboru pre 	vzdelávanie, vedu, mládež a šport poslanec Miroslav Sopko. Nech sa páči, pán poslanec, uveďte hlasovanie. (Hlasovanie o návrhu poslankýň Národnej rady Slovenskej republiky Simony Petrík a Zuzany Zimenovej na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 787.)
Osuský, Peter, poslanec NR SR (2013-03-25):
Ďakujem pekne, pani predsedajúca. Už na našom školskom výbore som vyjadril jednu výhradu voči predloženému zákonu. Nieže by som si neprial skúmanie našej histórie, nieže by som si neprial rozumné alokovanie peňazí na takúto činnosť. Pri pohľade na návrh zákona sa mi však zdalo, že, pri pohľade na jeho ekonomickú stránku, význačnú časť prostriedkov určených na výskum histórie by mal dostať riaditeľ ústavu. Osobne i na základe svojich skúseností z činnosti na Univerzite Komenského sa domnievam, že je oveľa lepšie poslať do Ríma viacej historikov, cielene, programovo jednoznačne orientovaných, a im umožniť výskumnú činnosť, ako platiť funkcionára. Je absolútne v poriadku, že vedecká rada bude pracovať nehonorovane a bude posudzovať projekty tých, ktorí sa budú uchádzať o zdroje. Domnievam sa však, že ak sú zdroje obmedzené, a to budú vždy, je primerané, aby boli predovšetkým podporovaní aktívni výskumníci a menej úradníci. A riaditeľ, pri všetkej úcte, úradníkom vlastne bude. V tejto súvislosti musím povedať, že ma veľmi mrzel vývoj, ktorý postihoval iné „vyslanectvá“ slovenskej kultúry, vzdelanosti, jazyka a reálií i literatúry, keď sa limitovali peniaze na katedry slovakistiky na význačných univerzitách, kde dlhé roky existujú. V svetle toho, ak ide o protipohyb, tu berieme, tu dávame, znova podčiarkujem, že považujem za lepšie, aby sa zvýšila finančná alokácia pre cielene vybratých kvalitných výskumníkov ako na funkcionára.
Baránik, Alojz, poslanec NR SR (2017-12-12):
Ďakujem pekne, pán predsedajúci. (Ruch v sále a prerušenie vystúpenia predsedajúcim.)
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 138 prítomných, 127 za, 9 proti, 1 sa zdržal, 1 nehlasoval. Sme v treťom čítaní . Otváram rozpravu v rámci tretieho čítania. Chcem sa opýtať, či sa hlási niekto z poslancov do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Laurenčík, Milan, podpredseda NR SR (2022-02-25):
Pätnásť faktických poznámok na vaše vystúpenie. Končím možnosť prihlásiť sa. Ako prvý pán poslanec Radovan Sloboda.
Kollár, Boris, predseda NR SR (2021-03-16):
Ďakujem. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony . Vládny návrh zákona je uvedený ako tlač 435, návrh na jeho pridelenie na prerokovanie výborom je v rozhodnutí č. 429. Prosím podpredsedu vlády a ministra financií Slovenskej republiky pána Eduarda Hegera, aby vládny návrh zákona uviedol.
Kollár, Boris, predseda NR SR (2022-05-06):
Dávam hlasovať o tom, že budeme o tom pokračovať (povedané so smiechom) v druhom čítaní. Prosím, prezentujme sa a hlasujeme.
Ľ. Jahnátek, minister hospodárstva SR: (2007-06-19):
Zámerom predloženého návrhu je, aby kompetencie krajských úradov na úseku štátnych hmotných rezerv prešli na Správu štátnych hmotných rezerv a obvodné úrady. Navrhovanou úpravou sa vypustí jeden medzičlánok pri predkladaní požiadaviek obcí na poskytnutie pohotovostných zásob a ich následná sumarizácia, ktorú vykonávali krajské úrady, a zároveň sa zjednoduší komunikácia obcí priamo s obvodnými úradmi a Správou štátnych hmotných rezerv. Vážený pán predsedajúci, panie poslankyne, páni poslanci, zrušenie krajských úradov nemá negatívny vplyv v oblasti štátnych hmotných rezerv, preto si vás dovoľujem požiadať o podporu predloženého vládneho návrhu zákona. Ďakujem.
Figeľ, Ján, podpredseda NR SR (2013-05-22):
Na vystúpenie pána poslanca je séria faktických poznámok, je ich spolu päť. Končím možnosť. Nech sa páči, Jozef Mikloško ako prvý.
Klus, Martin, podpredseda NR SR (2019-10-22):
Ďakujem. V tejto chvíli sa pýtam, či sa chce niekto prihlásiť do rozpravy ústne. Končím možnosť prihlásenia sa do rozpravy ústne. Prihlásený je pán poslanec Sopko. Nech sa páči.